Seun (7) sterf toe bakkie hom tref | Maroela Media
ŉ Sewejarige seun is dood nadat ŉ bakkie hom op die M25 in Kwamashu, KwaZulu-Natal raakgery het.
Werner Vermaak, woordvoerder van ER24, sê die seun se liggaam is langs die pad gevind. Hy is op die toneel dood verklaar.
“Volgens omstanders het die bakkie uitgeswaai in ŉ poging om nie die kind te stamp nie waarna die bakkie omgeslaan en in ŉ sloot beland het.”
Vermaak sê die vyf insittendes van die bakkie is beseer. “Die insittendes van die bakkie is almal vir ligte beserings op die toneel behandel voor hulle deur ER24 en EMRS na die Inanda-klinieke geneem is.”
ER24 KwaMashu KwaZulu-Natal
Waar is die kind se ouers waar waar hulle op daardie oomblik dis so hartseer om sulke goed te lees al is dit n swart kind. Sterkte aan die familie en vriende en die mense wat in die ongeluk betrokke was jy het jou bes probeer om die ongeluk te vermy